IMISLab/GreekWikipedia huggingface dataset:
Πίνακας προώθησης

Ο πίνακας προώθησης είναι ένας πίνακας που χρησιμοποιείται συχνότερα σε γεφύρωση δικτύων υπολογιστών ή σε δρομολόγηση πλαισίων σε δίκτυα υπολογιστών. Χρησιμοποιείται για να δείξει σε ποια διασύνδεση ή αλλιώς πόρτα πρέπει να σταλθεί ένα πακέτο που εισέρχεται σε μία γέφυρα (bridge). Η λειτουργία του έχει βελτιστοποιηθεί ώστε να βρίσκεται γρήγορα η διεύθυνση προορισμού του πακέτου. Οι παλιότερες εκδόσεις διατηρούσαν ένα μόνο υποσύνολο από τις πιο συχνά χρησιμοποιούμενες διαδρομές και αυτό δούλεψε καλά σε περιπτώσεις όπου χρησιμοποιούνταν. Χρησιμοποιείται σε δρομολογητές (routers) και σε γέφυρες (bridges) διασύνδεσης τοπικών δικτύων.

 Ο πίνακας προώθησης χρησιμοποιείται για να συνδέει δίκτυα τύπου ethernet. Ο πίνακας προώθησης αποτελείται από δύο στήλες. Η πρώτη περιέχει την διεύθυνση MAC του σταθμού εργασίας και η δεύτερη την πόρτα όπου συνδέεται το τοπικό δίκτυο που ανήκει ο σταθμός. Όταν ένα πακέτο έρχεται στη γέφυρα η γέφυρα βάσει του πίνακα προώθησης αποφασίζει σε ποια πόρτα πρέπει να σταλθεί το πακέτο εξετάζοντας και συγκρίνοντας τα δεδομένα του πακέτου με αυτά του πίνακα προώθησης. Σε περίπτωση που η διεύθυνση προορισμού δεν υπάρχει στον πίνακα προώθησης τότε η γέφυρα το προωθεί προς όλες άλλες πόρτες. Η προώθηση αυτή λέγεται πλημμύρισμα (flooding). Το πλημμύρισμα συμβαίνει κατά την έναρξη λειτουργίας μιας γέφυρας , αφού ο πίνακας προώθησης είναι άδειος. Η γέφυρα τότε δεν γνωρίζει που είναι κάθε προορισμός , και κάθε πλαίσιο εξέρχεται προς όλα τα δίκτυα. Με το πέρασμα του χρόνου μόλις έλθει απάντηση από κάποια πόρτα ο πίνακας προώθησης συμπληρώνεται. Με τα το πέρας κάποιου χρόνου αν δεν φτάσει πλαίσιο με τελικό προορισμό κάποια mac διεύθυνση η αντίστοιχη καταχώρηση διαγράφεται. Με βάση τα παραπάνω οι βασικές δραστηριότητες μιας διαφανούς γέφυρας είναι το πλημμύρισμα (flooding) , η προώθηση (forwarding) και η λήξη καταχώρησης (aging) από τον πίνακα προώθησης. Τεχνολογία δικτύων επικοινωνιών, Εκδ. Ο.Ε.Δ.Β.
Φεστιβάλ του Μπαϊρόιτ

Το Φεστιβάλ του Μπαϊρόιτ (γερμ. Bayreuther Festspiele) ή αλλιώς Φεστιβάλ του Ρίχαρντ Βάγκνερ (γερμ. Richard-Wagner-Festspiele) είναι μουσικό - θεατρικό γεγονός που διοργανώνεται ετησίως (και συνήθως από τις 25 Ιουλίου μέχρι τις 28 Αυγούστου) στην όπερα του Μπαϊρόιτ που είχε κτίσει ο Ρίχαρντ Βάγκνερ ειδικά γι' αυτό το σκοπό.

 Bayreuther Festspiele Live-Stream der Premiere „Die Meistersinger von Nürnberg“ Festspielseiten des Nordbayerischen Kuriers Seite der „Gesellschaft der Freunde von Bayreuth e.V.“ Dieter David Scholz: „Kinder! macht Neues!“. 125 Jahre Bayreuther Festspiele – 50 Jahre Neubayreuth. Besetzungs-Datenbank auf www.wagnermania.com Reportage über die "Blauen Mädchen" im Festspielmagazin
NGC 4074

O NGC 4074 είναι ιδιόμορφος φακοειδής γαλαξίας ο οποίος απέχει 310 εκατομμύρια έτη φωτός και βρίσκεται στον αστερισμό Κόμη Βερενίκης. Τον ανακάλυψε ο αστρονόμος Ουίλιαμ Χέρσελ (William Herschel) στις 27 Απριλίου 1785 και είναι μέλος της ομάδας γαλαξιών NGC 4065. Επίσης είναι γαλαξίας Σίφερτ τύπου 2.

 Στον NGC 4074 υπάρχει υπερμαζική μελανή οπή της οποίας η μάζα εκτιμάται σε 10×108 ηλιακές μάζες. Δεδομένα για το NGC 4074 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 4074 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 4074 στο Wikimedia Commons
Πύργος Διρού Λακωνίας

Ο Πύργος Διρού είναι οικισμός του δήμου Ανατολικής Μάνης, της περιφερειακής ενότητας Λακωνίας. Σύμφωνα με την απογραφή του 2011 έχει 246 κατοίκους. Είναι κτισμένος σε υψόμετρο 200 μέτρων και βρίσκεται περίπου 4 χιλιόμετρα νότια της Αρεόπολης.

 Η παλαιότερη γνωστή μνεία στο τοπωνύμιο Διρό γίνεται το 1336, γραμμένο ως Iro, όταν αποτελούσε κτήση του Νικολό Ατσαγιόλι κοντά στη Τζίμοβα (παλιά ονομασία της Αρεόπολης). Το τοπωνύμιο έχει σλαβική προέλευση και σημαίνει στάσιμο νερό. Το χωριό Πύργος αναφέρεται το 1571. Τον Ιούνιο του 1826 η παραλία Διρού αποτέλεσε πεδίο μάχης μεταξύ Ελλήνων και Αιγυπτίων, με τους Μανιάτες να καταφέρνουν να νικήσουν τις δυνάμεις του Ιμπραήμ Πασά. Ο Πύργος Διρού έχει χαρακτηριστεί ως παραδοσιακός οικισμός. Αποτελεί από επιμέρους κτιριακά σύνολα, με κεντρικό σύνολο τον Λευκιά. Οι πύργοι του έχουν χαρακτηριστεί μνημεία. Ανάμεσα στους πύργους ξεχωρίζει το συγκρότημα του οπλαρχηγού Σκλαβουνάκου, στον Πετρόλακκο. Το συγκρότημα διαθέτει εξαόροφο πύργο ύψους 19 μέτρων, ο οποίος πιθανόν να είναι ο ψηλότερος στη Μάνη, ένα μακρόστενο διώροφο σπίτι με ανώι, δεξαμενές νερού και οικογενειακό εκκλησάκι με νεκροταφείο. Κτίστηκε το 1812.Άλλα αξιοθέατα του χωριού είναι οι βυζαντινοί ναοί του Aγίου Πέτρου Γλέζου και Ταξιαρχών Γλέζου, ο μονόχωρος ναός των Αγίων Θεοδώρων στου Καλού, του 12ου αιώνα, και ο μονόχωρος ναός του Αγίου Νικολάου, με κτιστό τέμπλο και τοιχογραφίες του 1868. Το παλιό σχολείο του Πύργου Διρού έχει χαρακτηριστεί ιστορικό διατηρητέο μνημείο εξαιτίας του τρόπου με τον οποίο έχουν ενσωματωθεί σε αυτό υλικό από παλαιότερα κτίρια.Κοντά στο Πύργο Διρού και στις ακτές του κόλπου Διρού, ο οποίος βρίσκεται ανάμεσα στον Πύργο και στην Αρεόπολη, βρίσκονται τρία σπήλαια, η Αλεπότρυπα, η Γλυφάδα ή Βλυχάδα και το Καταφύγι.
Αρσλάν Ισραήλ

O Αρσλάν Ισραήλ (πέθανε το 1032) ήταν ένας Τούρκος οπλαρχηγός μέλος της φυλής Κενέκ που δημιούργησε την Αυτοκρατορία των Σελτζούκων, το όνομα "Αρσλάν" μεταφράζεται ως "λιοντάρι". Η φυλή του Κενέκ ήταν μία από τις φυλές των Ογούζων που εμφανίστηκε βόρεια του ποταμού Συρ Ντάρια, ίσως να ήταν υποτελείς των Χαζάρων.

 Μετακινήθηκαν γειτονικά με το Χανάτο των Καραχανιδών που κυβερνούσαν το μεγαλύτερο τμήμα στην Υπερωξιανή, έγιναν πολύ ενοχλητικοί γείτονες. Στους πολέμους που ξέσπασαν ανάμεσα στους Καραχανίδες και τους Σαμανίδες (992) υποστήριξαν τους τελευταίους, οι Σαμανίδες ήταν λαός Περσικής καταγωγής που ζούσε νότια του ποταμού Αμού Ντάρια. Ο Αρσλάν Ισραήλ ήταν ένας από τους γιους του γενάρχη της φυλής Σελτζούκ, διακρίθηκε σημαντικά στους πολέμους εναντίον των Καραμανιδών και έγινε αρχηγός της φυλής όταν πέθανε ο υπερήλικας πατέρας του (1009). Οι Καραχανίδες ηττήθηκαν πολλές φορές από τις δυνάμεις του Αρσλάν, στον εμφύλιο που ξέσπασε μεταξύ τους ο Αρσλάν υποστήριξε τον Αλι Καντίρ. Ο σουλτάνος των Καραχανιδών ζήτησε τελικά συμμαχία με τον σουλτάνο Μαχμούτ του Γκαζνί εναντίον των Κενέκ, οι Γκαζνιβίδες ήταν Τούρκο-Περσική φυλή που κυβερνούσε μια μεγάλη αυτοκρατορία στο σημερινό Αφγανιστάν και Πακιστάν. Η απειλή ήταν πολύ μεγάλη, ο Αρσλάν Ισραήλ αναγκάστηκε να δραπετεύσει με τον στρατό τους στις ερήμους. Ο Αρσλάν και ο γιος του Κουτουλμίς αιχμαλωτίστηκαν τελικά από τις δυνάμεις του σουλτάνου Μαχμούτ. Υπάρχουν δύο διαφορετικές ιστορίες σχετικά με το θέμα, ο ιστορικός Τουρκολόγος Ζαν-Πολ Ρου (1925 - 2009) γράφει ότι η σύλληψη έγινε πάνω στην μάχη. Η Ισλαμική Εγκυκλοπαίδεια γράφει ότι ο Μαχμούτ συνέλαβε τον Αρσλάν με δόλο, τον προσκάλεσε να συζητήσουν προτάσεις ειρήνης αλλά στην διάρκεια της συζήτησης σκότωσε όλους τους στρατιώτες του και στην συνέχεια φυλάκισε τον ίδιο και τον γιο του. Ο Αρσλάν Ισραήλ και ο Κουτουλμίς μεταφέρθηκαν στο "κάστρο του Καλιντζάρ" στην Ινδία.Ο Αρσλάν έμεινε στην φυλακή μέχρι τον θάνατο του Μαχμούτ ο ανεψιός του Αρσλάν Τογκρούλ-Μπεγκ ξεκίνησε διαπραγματεύσεις με τον διάδοχο του Μαχμούτ Μεσούντ Α΄ των Γκαζνί για την απελευθέρωση τους. Οι διαπραγματεύσεις απέτυχαν και ο Αρσλάν Ισραήλ πέθανε στην φυλακή (1032). Ο γιος του Κουτουλμίς αργότερα δραπέτευσε, έκανε σκληρούς αγώνες για να κατακτήσει τον θρόνο των Σελτζούκων αλλά χωρίς αποτέλεσμα, θα το κατορθώσει τελικά ο εγγονός του Αρσλάν Σουλεϊμάν ιμπν Κουτουλμίς που θα ιδρύσει το Σουλτανάτο του Ρουμ. Sevim, A.; Bosworth, C. E. (1996). "The Seljuqs and the Khwarazm Shahs". History of Civilizations of Central Asia, Volume III: The Crossroads of Civilizations: A.D. 250 to 750. Paris: UNESCO. Davidovich, E. A. (1996). "The Karakhanids". History of Civilizations of Central Asia, Volume III: The Crossroads of Civilizations: A.D. 250 to 750. Paris: UNESCO. Bosworth, C. E. (1968). "The Political and Dynastic History of the Iranian World (A.D. 1000–1217)". In Frye, R. N. (ed.). The Cambridge History of Iran, Volume 5: The Saljuq and Mongol periods. Cambridge: Cambridge University Press. Jean Paul Roux: Türklerin Tarihi (tr:Aykut Kazancıgil-Lale Arslan Özcan),Kabalcı Yayınevi, İstanbul,2007
Καθήκον

Η λέξη καθήκον, με τη γενικότερη έννοια κατά τη χρήση της, συνώνυμο της υποχρέωσης, υποδηλώνει την οποιαδήποτε πράξη που επιτάσσουν αποδεκτοί ρυθμιστικοί κανόνες κοινωνικής συμπεριφοράς και συνεργατικής δράσης. Ειδικότερα χρησιμοποιείται (επί το πλείστον) με την έννοια πράξης που υποδηλώνει "ρόλο" ή "λειτούργημα" με κάποια σχετική διάρκεια, (π.χ. συζυγικό, αστυνομικό, στρατιωτικό, καθήκον του πολίτη κ.ά.). Πολλές φορές το καθήκον περιλαμβάνει και κάποια έννοια θυσίας, τούτο παρατηρείται περισσότερο στην εθιμοτυπία στους λεγόμενους "κανόνες εθιμοτυπίας" (rules of etiquette), αλλά και στον ορθό λόγο (ορθή ομιλία), όπου στις περιπτώσεις αυτές το επιβαλλόμενο δεν αποτελεί καθήκον. Κάτω από αυτό το πρίσμα κινούνται και οι ηθικολόγοι που προτάσσουν σε αντιδιαστολή τη σύγκρουση μεταξύ καθήκοντος και συμφέροντος.

 Α. Από "νομικής άποψης", ανάλογα των νομικών κανόνων που επιτάσσουν σε πρόσωπα να πράξουν κάτι ή να απόσχουν πράξης, το καθήκον διακρίνεται σε: Σχετικό καθήκον, που πηγάζει από το Αστικό (Ιδιωτικό) Δίκαιο, (κυρίως σε αδικοπραξίες) και Απόλυτο καθήκον, που αφορά υποχρέωση που ορίζει η ποινική νομοθεσία και το οποίο δεν αντιστοιχεί σε δικαίωμα ατόμου.B. Από "κοινωνικής άποψης" το καθήκον διακρίνεται σε: Νόμιμο καθήκον, που περιλαμβάνει την παραπάνω νομική διάκριση. Ηθικό καθήκον, που κατά ορισμένους διακρίνεται επιπρόσθετα σε "ελάχιστο" και "μέγιστο" ή "υπερβατικό" (π.χ. ηρωισμός), και σε Πολιτικό καθήκον, που ορίζεται ανάλογα, είτε ώς "υποχρέωση εκτέλεσης" αξιωματούχων, είτε ως "υποχρέωση υπακοής" ή αφοσίωσης πολιτών προς την Αρχή. Ο όρος καθηκοντολογία έχει πλαστεί κατά μετάφραση ξενικών όρων, ειδικότερα στη σφαίρα της έννοιας του ηθικού καθήκοντος.
Βραβεία της Ένωσης Κριτικών Κινηματογράφου της Νέας Υόρκης 1987

Τα 53α Βραβεία της Ένωσης Κριτικών Κινηματογράφου της Νέας Υόρκης (αγγλικά: New York Film Critics Circle Awards), που ανακοινώθηκαν στις 17 Δεκεμβρίου 1987, απονεμήθηκαν στις 24 Ιανουαρίου 1988, τιμώντας την καλύτερη κινηματογραφική παραγωγή του 1987.

 Καλύτερη Ταινία: Το κύκλωμα Επιλαχών: The Dead και Hope and Glory Καλύτερος Α' Ανδρικός Ρόλος: Τζακ Νίκολσον - The Witches of Eastwick, Ironweed και Το κύκλωμα Επιλαχών: Μάικλ Ντάγκλας - Wall Street και Γουίλιαμ Χερτ - Το κύκλωμα Καλύτερος Α' Γυναικείος Ρόλος: Χόλι Χάντερ - Broadcast News Επιλαχούσα: Christine Lahti - Housekeeping και Μάγκι Σμιθ - The Lonely Passion of Judith Hearne Καλύτερος Διευθυντής Φωτογραφίας: Vittorio Storaro - The Last Emperor Καλύτερη Σκηνοθεσία: James L. Brooks - Το κύκλωμα Επιλαχών: Τζον Χιούστον - The Dead Καλύτερη Ταινία: Καλύτερη Ξενόγλωσση Ταινία: My Life as a Dog (Mitt liv som hund) • Σουηδία Καλύτερο Σενάριο: James L. Brooks - Το κύκλωμα Επιλαχών: Tony Huston - The Dead Καλύτερος Β' Ανδρικός Ρόλος: Μόργκαν Φρίμαν - Street Smart Επιλαχών: Σον Κόνερι - The Untouchables Καλύτερος Β' Γυναικείος Ρόλος: Βανέσα Ρεντγκρέιβ - Prick Up Your Ears Επιλαχούσα: Αντζέλικα Χιούστον - The Dead και Olympia Dukakis - Moonstruck Ο Επίσημος ιστότοπος
Τζεμ Γιλντιρίμ

Ο Τζεμ Γιαλτσίν Γιλντιρίμ (Cem Yalçın Yıldırım, γενν. 8 Ιουλίου 1961) είναι Τούρκος μαθηματικός με ειδικότητα τη Θεωρία αριθμών. Γεννήθηκε στο Μπλούμινγκτον της Ιντιάνα, στις ΗΠΑ, και μεγάλωσε στην Άγκυρα. Πήρε πτυχίο από το Τεχνικό Πανεπιστήμιο Μεσης Ανατολής στην Άγκυρα και διδακτορικό από το Πανεπιστήμιο του Τορόντο το 1990, εκπονώντας τη διδακτορική διατριβή του υπό την επίβλεψη του Τζων Φρηντλάντερ. Σήμερα είναι καθηγητής στο Πανεπιστήμιο του Βοσπόρου στην Κωνσταντινούπολη.

 Το 2005 οι Γιλντιρίμ, Νταν Γκόλντστον και Γιάνος Πιντς απέδειξαν ότι για οποιονδήποτε, οσοδήποτε μικρό θετικό αριθμό ε, υπάρχουν πρώτοι αριθμοί p και p′ τέτοιοι ώστε η διαφορά μεταξύ του p και του p′ είναι μικρότερη από το γινόμενο ε log p. Πιο τυπικά: lim inf n → ∞ p n + 1 − p n log ⁡ p n = 0 {\displaystyle \liminf _{n\to \infty }{\frac {p_{n+1}-p_{n}}{\log p_{n}}}=0} όπου pn είναι ο n-στός πρώτος αριθμός. Με άλλα λόγια, για κάθε c > 0 υπάρχουν άπειρα ζεύγη διαδοχικών πρώτων αριθμών pn και pn+1 που είναι πιο κοντά μεταξυ τους από τη μέση απόσταση μεταξύ διαδοχικών πρώτων κατά παράγοντα c, δηλαδή: p n + 1 − p n < c log ⁡ p n {\displaystyle p_{n+1}-p_{n}<c\log p_{n}} Η απόδειξη δημοσιεύθηκε αρχικώς μόνο από τους Γκόλντστον και Γιλντιρίμ το 2003, αλλά αργότερα την ανεκάλεσαν. Μετά ο Γιάνος Πιντς προστέθηκε στην ομάδα τους και ολοκλήρωσαν την απόδειξη το 2005. Το 2014 οι τρεις ερευνητές βραβεύθηκαν με το Βραβείο Cole Θεωρίας των αριθμών «για την εργασία τους στα μικρά κενά μεταξύ πρώτων αριθμών. Προβλήματα του Λαντάου Το Βραβείο Cole Θεωρίας των αριθμών το 2014 Τζεμ Γιλντιρίμ στο Mathematics Genealogy Project
Κατάλογος αστέρων του Βέλους

Ο παρών κατάλογος αστέρων του Βέλους παραθέτει τους σημαντικότερους αστέρες στον αστερισμό Βέλος κατά φθίνουσα φωτεινότητα (φαινόμενο μέγεθος), μαζί με τους προσδιορισμούς και κωδικοποιήσεις των αστρονομικών καταλόγων που διαθέτουν και τα βασικά χαρακτηριστικά τους.

 ESA (1997). «The Hipparcos and Tycho Catalogues». Ανακτήθηκε στις 26 Δεκεμβρίου 2006. Kostjuk, N. D. (2002). «HD-DM-GC-HR-HIP-Bayer-Flamsteed Cross Index». Ανακτήθηκε στις 26 Δεκεμβρίου 2006. Roman, N. G. (1987). «Identification of a Constellation from a Position». Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 26 Δεκεμβρίου 2006. «AAVSO Website». American Association of Variable Star Observers. Ανακτήθηκε στις 9 Μαρτίου 2014.
Δ΄ Εθνική ποδοσφαίρου ανδρών 2008-09

Το πρωτάθλημα της Δ΄ Εθνικής ποδοσφαίρου 2008–09 διοργανώθηκε με τη συμμετοχή 161 ομάδων, οι οποίες χωρίστηκαν σε 10 διαφορετικούς ομίλους βάσει γεωγραφικών κριτηρίων. Ο πρωταθλητής του κάθε ομίλου εξασφάλισε την άνοδό του στη Γ΄ Εθνική.

 Οι πρωταθλητές των 10 ομίλων ήταν: Βισαλτιακός Νιγρίτας Αναγέννηση Επανομής Φ.Σ. Κοζάνη Α.Ο. Τρίκαλα Δόξα Κρανούλας Παναιγιάλειος Ένωση Πανασπροπυργιακού-Δόξας Π.Α.Ο. Ρουφ Σαρωνικός Αίγινας Α.Ο. Πλατανιά Παρακάτω παρατίθεται αναλυτικά η τελική κατάταξη των ομάδων και η βαθμολογία σε όλους τους ομίλους, στο ελληνικό πρωτάθλημα της Δ΄ εθνικής κατηγορίας ποδοσφαίρου ανδρών για την αγωνιστική περίοδο 2008-09. Οι πρωταθλήτριες ομάδες των 10 ομίλων εξασφάλισαν τον προβιβασμό τους στη Γ' εθνική 2009-10. Οι βαθμολογίες της Δ' εθνικής 2008-09 από την ιστοσελίδα της ΕΠΟ (archive)
NGC 4100

Ο NGC 4100 είναι σπειροειδής γαλαξίας στον αστερισμό Μεγάλη Άρκτο. Ανακαλύφθηκε από τον αστρονόμο Ουίλιαμ Χέρσελ (William Herschel) στις 9 Μαρτίου 1788 και ανήκει στην Ομάδα γαλαξιών NGC 3992 του Σμήνους της Μεγάλης Άρκτου.

 Δεδομένα για το NGC 4100 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 4100 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 4100 στο Wikimedia Commons
275

Η τρέχουσα σελίδα αφορά το έτος 275 κατά το Γρηγοριανό ημερολόγιο Το έτος 275 (CCLXXV ) ήταν ένα κοινό έτος που ξεκινούσε την Παρασκευή. Εκείνη την εποχή ήταν γνωστό ως το Έτος των Υπάτων Αυρηλιανού και Μαρκελλίνου (ή, λιγότερο γνωστό, το Έτος 1028 από Κτήσεως Κόσμου). Η ονομασία 275 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.

 Ρωμαϊκή Αυτοκρατορία Ο Αυτοκράτορας Αυρηλιανός προετοιμάζει μία εκστρατεία εναντίον των Σασσανιδών στη Μικρά Ασία. Στην Θράκη, ενώ περιμένει να διασχίσει τον Βόσπορο με τον στρατό του, επιβάλλει σοβαρές τιμωρίες σε στρατιώτες του με την μορφή της κατάχρησης εξουσίας και ο γραμματέας του διαμορφώνει έναν κατάλογο υψηλών αξιωματούχων σημειωμένων για εκτέλεση. Σεπτέμβριος - Ο Αυρηλιανός πέφτει θύμα μίας σκευωρίας της Πραιτωριανής Φρουράς και δολοφονείται κοντά στο Βυζάντιο (σημερινή Κωνσταντινούπολη). 25 Σεπτεμβρίου - Η Ρωμαϊκή Σύγκλητος ανακηρύσσει αυτοκράτορα τον Μάρκο Κλαύδιο Τάκιτο. Ο ετεροθαλής αδελφός του, Μάρκος Άννιος Φλωριανός, ανακηρύσσεται έπαρχος των πραιτωρίων. Η Γαλατία λεηλατείται από τους Φράγκους και τους Αλαμαννούς. Ινδία Η Δυναστεία των Παλλάβα αρχίζει στην Νότια Ινδία. Θρησκεία 4 Ιανουαρίου - Ο Πάπας Ευτυχιανός διαδέχεται τον Φήλικα Α΄ ως ο 27ος Πάπας. Άγιος Παντελεήμονας Άγιος Γεώργιος, στρατιώτης της Ρωμαϊκής Αυτοκρατορίας και αργότερα Χριστιανός μάρτυρας (ή γεννιέται το 281, πεθαίνει το 303) 25 Σεπτεμβρίου - Αυρηλιανός, Ρωμαίος αυτοκράτορας (γεννιέται το 214 ή το 215) Ξαν Ξου, Κινέζος σοφός Ζηνοβία, βασίλισσα της Παλμυριανής Αυτοκρατορίας (γεννιέται το 240)
Αικατερίνη του Χάναου, κόμισσα του Βηντ

Η Αικατερίνη, γερμ.: Katharina von Hanau von Wied-Runkel (26 Μαρτίου 1525 – 20 Αυγούστου 1581) από τον Οίκο του Χάναου ήταν κόρη του κόμη του Χάναου-Μύντσενμπεργκ και με τον γάμο της έγινε κόμισσα του Βηντ-Ρούνκελ.

 Ήταν η πρώτη κόρη του Φιλίππου Β΄ κόμη του Χάναου-Μύντσενμπεργκ και της Γιουλιάνας, κόρης του Μπόντο Η΄ κόμη του Στόλμπεργκ-Βέρνιγκεροντε. Παντρεύτηκε το 1543 με τον Ιωάννη Δ΄ κόμη του Βηντ-Ρούνκελ και του Ίζενμπουργκ (απεβ. 15 Ιουνίου 1581). Το 1525 αναφέρεται ως μέλος του Συλλόγου του καθεδρικού στην Κολωνία. Αργότερα επέστρεψε ως λαϊκός. Είχαν τα ακόλουθα παιδιά: Χέρμαν Α΄ (απεβ. 10 Δεκεμβρίου 1581), διαδέχθηκε τον πατέρα του το 1581. Νυμφεύτηκε τη Βάλπουργκα κόρη του κόμη του Μπέντχαϊμ-Στάινφουρτ. Γουλιέλμος (απεβ. 1612), διαδέχτηκε τον πατέρα του το 1581 στο Ρούνκελ και στο Ντήρντορφ, το λεγόμενο "Άνω κομητεία του Βηντ". Νυμφεύτηκε την Ιωάννα-Σίβυλλα, κόρη του κόμη του Χάναου-Λίχτενμπεργκ. Γιουλιάνα (1545-1606), παντρεύτηκε τον Ριχάρδο των Βίττελσμπαχ κόμη του Παλατινάτου-Σπόνχαϊμ. Μαγδαληνή (13 Οκτωβρίου 1606), παντρεύτηκε τον Ζήγκμουντ κόμη του Χάρντεγκ (απεβ. 1599). Άννα (απεβ. 1590), παντρεμένη τον Ιωάννη-Γουλιέλμο του Ρόγκεντορφ (1590). Αικατερίνη (27 Μαΐου 1552 - 13 Νοεμβρίου 1584), παντρεύτηκε τον Φίλιππο Ε΄ κόμη του Χάναου-Λίχτενμπεργκ. Αγνή (απεβ. 1 Μαΐου 1581), παντρεύτηκε τον Γοδεφρείδο Σενκ Δ΄ του Λίμπουργκ-Σπέκφελντ-Όμπερσοντχαϊμ (απεβ. 1581). Adrian Willem Eliza Dek: De Afstammelingen van Juliana van Stolberg tot aan het jaar van de vrede van Munster, Zaltbommel, 1968 Reinhard Suchier: Genealogie des Hanauer Grafenhauses, σε: Festschrift des Hanauer Geschichtsvereins zu seiner fünfzigjährigen Jubelfeier am 27. Αύγουστος 1894, Χάναου, 1894 Ernst J. Zimmermann: Hanau Stadt und Land, 3rd ed., Hanau, 1919, επανεκτύπωση: 1978
The Being

Το «The Being» είναι b-movie τρόμου σκηνοθετημένο και γραμμένο από την σκηνοθέτη Τζάκι Κονγκ. Πρωταγωνιστούν οι Μάρτιν Λαντάου, Μάριαν Γκόρντον, Τζόσε Φερρέρ, Ντόροθι Μαλόουν καθώς και ο παραγωγός ταινιών χαμηλού προϋπολογισμού Μπιλ Όσκο, ο οποίος εμφανίζεται με το ψευδώνυμο "Ρεξ Κολτρέιν". Η ταινία επικεντρώνεται σε έναν ντετέκτιβ που προσπαθεί να λύσει μια σειρά από αποτρόπαια εγκλήματα και εξαφανίσεις. Ήταν η πρώτη ταινία της Τζάκι Κόνγκ, η οποία σκηνοθέτησε πολλές άλλες ταινίες του ίδιου είδους, συμπεριλαμβανομένου και του Blood Diner, το οποίο έγινε μια αγαπημένη b-movie.

 Τοξικά απόβλητα σε μια μικρή πόλη του Αϊντάχο μετατρέπουν ένα νεαρό αγόρι σε φρικτό μεταλλαγμένο τέρας. Ένας ντετέκτιβ προσπαθεί να μάθει περισσότερα για αυτό το μυστηριώδες ον και να το σταματήσει γιατί σκοτώνει ανθρώπους με πολύ γρήγορο ρυθμό. Μπιλ Όσκο ως Μόρτιμερ Λατζ Μάρτιν Λαντάου ως Γκάρσον Τζόουνς Μάριαν Γκόρντον ως Λόρι Τζόσε Φερρέρ ως Δήμαρχος Γκόρντον Λέην Ντόροθι Μαλόουν ως Μάρτζ Σμιθ Τζέρι Μάρεν ως Τέρας Το The Being είναι αξιοσημείωτο ως η πρώτη ταινία της σκηνοθέτη Τζάκι Κονγκ. Τα γυρίσματα ξεκίνησαν το 1980 υπό τον τίτλο "Κυριακή του Πάσχα" (Easter Sunday), πριν τεθεί στο ράφι για τρία χρόνια πριν τελικά κυκλοφορήσει στις 18 Νοέμβρη του 1983 με το σλόγκαν «Ο Απόλυτος τρόμος έχει πάρει μορφή». Η ταινία έχει γνωρίσει αρνητικές κριτικές. Στην ιστοσελίδα αναθεώρησης Rotten Tomatoes είχε λίγες, αλλά ως επί το πλείστον αρνητικές κριτικές. Στο IMDb έχει σήμερα βαθμολογία 3,4/10 συνολικά. Ο Λέοναρντ Μάρτιν έδωσε στην ταινία 11/2 αστέρια από 4 δηλώνοντας ότι το χιούμορ ήταν η μόνη εξοικονόμηση χάριτος στην ταινία, δηλώνοντας ότι "δεν ήταν αρκετό για να ξεπεράσει το Ζ-βαθμού σενάριο και την παραγωγή του". Το The Being κυκλοφόρησε σε DVD στις 13 Σεπτεμβρίου 2005 από την Shriek Show σε μορφή ευρείας οθόνης χωρίς ειδικά χαρακτηριστικά. Η Shriek Show το κυκλοφόρησε ξανά στις 31 Ιουλίου 2007 ως μέρος της συλλογής Mutant Monsters Triple Feature μαζί με το Ο Εξολοθρευτής της Νύχτας (The Dark) του 1979 καθώς και το Πλάσματα της Αβύσσου (Creatures From the Abyss) του 1994. The Being στο Rotten Tomatoes The Being στο Allmovie Παρουσίαση της ταινίας στο b-movies.gr
Φερδινάνδος των Έστε

Ο Φερδινάνδος, ισπαν. Ferrante, (19 Σεπτεμβρίου 1477 – Φεβρουάριος 1540) από τον Οίκο των Έστε ήταν κοντοτιέρος. Ήταν αδελφός του Αλφόνσου Α΄ δούκα της Φερράρα, αλλά συνωμότησε εναντίον του και φυλακίστηκε.

 Ήταν ο δεύτερος γιος του Έρκολε Α΄ δούκα της Φερράρα και της Ελεονώρας της Ιβρέας-Τρασταμάρα, κόρης του Φερδινάνδου Α΄ της Νάπολης. Είχε ένα μεγαλύτερο αδελφό, τον Αλφόνσο Α΄ και δύο μικρότερους, τον νόθο Ιούλιο και τον καρδινάλιο Ιππόλυτο. Γεννήθηκε στη Νάπολη, όπου είχε πάει εκεί η μητέρα του για να εφησυχάσει. Λίγο μετά βαπτίστηκε με ανάδοχο τον Τζουλιάνο ντελλα Ρόβερε και πήρε το όνομα του παππού του Φερδινάνδου Α΄ της Νάπολης. Μεγάλωσε στην Αυλή της Νάπολης· το 1493 ο πατέρας του τον κάλεσε να προσχωρήσει στην ακολουθία του Καρόλου Η΄ της Γαλλίας, που είχε εκστρατεύσει στην Ιταλία. Ωστόσο ο Φερδινάνδος έμεινε στη Ρώμη, ξοδεύοντας άσωτα το επίδομα του πατέρα του. Ο Έρκολε Α΄ του έστειλε μία επιστολή, όπου τον επέπληττε για τη συμπεριφορά του και τον διέταξε να πολεμήσει στο πλευρό του Καρόλου Η΄, πράγμα που έκανε. Το 1498 πολέμησε ως κοντοτιέρος στην υπηρεσία της Βενετίας: αμύνθηκε για την Πίζα, εναντίον του στρατού της Φλωρεντίας. Το επόμενο έτος τελείωσε ο πόλεμος και επέστρεψε στη Φερράρα. Με τον αδελφό του Αλφόνσο Α΄ πήγαν να συναντήσουν τον Λουδοβίκο ΙΒ΄ της Γαλλίας στο Μιλάνο, όταν εκείνος εκστράτευσε στην Ιταλία. Ο Φερδινάνδος χρωστούσε μεγάλα ποσά στην Αυλή της Γαλλίας. Το 1502 ο πατέρας του τον έκανε ιδιοκτήτη του Σέντο και του Πιέβε, περιοχών που του δώρισε ο συμπέθερός του Πάπας Αλέξανδρος ΣΤ΄. Ο αδελφός του Ιούλιος είχε στην υπηρεσία του τον μουσικό δον Ραϊνάλντο του Σασουόλο. Ο αδελφός τους καρδινάλιος Ιππόλυτος τον ήθελε για το περεκκλήσιό του και το 1504, που ο πατέρας τους ήταν ασθενής, ήρθε στη Φερράρα, άρπαξε τον Ραϊνάλντο και τον κλείδωσε στο φρούριο Ρόκκα ντελ Γκέσσο. Αργότερα, το 1505, ο Ιούλιος βρήκε πού ήταν ο Ραϊνάλντο και έστειλε τον Φερδινάνδο με στρατό να τον πάρει πίσω. Ο Ιππόλυτος και ο Αλφόνσος Α΄ παραπονέθηκαν στον πατέρα τους, που εξόρισε τον Ιούλιο και τον Φερδινάνδο. Το ίδιο έτος ο Αλφόνσος Α΄ διαδέχθηκε τον πατέρα του και η αδελφή τους Ισαβέλλα έπεισε τον νέο δούκα να τους συγχωρήσει. Όμως το 1506 ο Ιούλιος και ο Φερδινάνδος με άλλους ευγενείς συνωμότησαν να δολοφονήσουν τον Αλφόνσο Α΄ και να τον διαδεχθεί ο Φερδινάνδος. Αλλά το σχέδιο ήταν πρόχειρο και οι δολοφόνοι με τα δηλητηριασμένα εγχειρίδια τους απέτυχαν να σκοτώσουν τον δούκα τη νύχτα. Ο Ιππόλυτος ανακάλυψε το σχέδιο, που κρυβόταν πίσω από την απόπειρα και το είπε στον δούκα. Πράγματι η ανάκριση έδειξε ενόχους τα δύο αδέλφια και τρεις άλλους άνδρες και τους καταδίκασε σε θάνατο. Έγινε δίκη· ο Αλφόνσος Α΄ τους μετέτρεψε την ποινή σε ισόβια φυλάκιση στο τόρε ντέι Λεόνι. Ο Φερδινάνδος, αφού πέρασε εκεί 34 έτη, απεβίωσε το 1540. Ο Ιούλιος έζησε περισσότερο και τον ελευθέρωσε ο εγγονός του Αλφόνσου Α΄, ο Αλφόνσος Β΄, μετά από 53 έτη ειρκτής. Sarah Bradford, Lucrezia Borgia, Milano, Mondadori, 2005. ISBN 88-04-55627-7 Sergio Mantovani, "Ad honore del signore vostro patre et satisfactione nostra". Ferrante d'Este condottiero di Venezia, Ferrara-Modena, 2005. Pompeo Litta, Famiglie celebri italiane. 1834, Milano.
Νομοθετικό Σώμα της Αριζόνα

Το Νομοθετικό Σώμα της Αριζόνα ειναι το πολιτειακό νομοθετικό σώμα της πολιτείας της Αριζόνα. Είναι διθάλαμο νομοθετικό σώμα που αποτελείται από μια κάτω βουλή, την Βουλή των Αντιπροσώπων, και μια άνω βουλή, την Γερουσία. Υπάρχουν 60 Αντιπρόσωποι και 30 Γερουσιαστές. Το πολιτειακό νομοθετικό σώμα συνέρχεται στο Σύμπλεγμα του Καπιτωλίου στην πολιτειακή πρωτεύουσα, το Φοίνιξ.

 Υπάρχουν 30 νομοθετικές περιφέρειες στην Αριζόνα, που καθεμία είναι πολυμερής εκλογική περιφέρεια. Κάθε περιφέρεια εκλέγει ένα Γερουσιαστή και 2 Αντιπροσώπους για μια διετή θητεία. Η διασταύρωση των περιφερειών της άνω και της κάτω βουλής σε μια μοναδική εκλογική περιφέρεια συναντάται μόνο σε επτά νομοθετικά σώματα των ΗΠΑ: της Αριζόνα, του Αϊντάχο, του Μέριλαντ, του Νιου Τζέρσεϊ, της Βόρειας Ντακότα, της Νότιας Ντακότα, και της Ουάσινγκτον. Αφότου οι Αντιπρόσωποι και οι Γερουσιαστές εκλέγονται από τους ίδιους ακριβώς ανθρώπους, κάθε Βουλή του Νομοθετικού Σώματος της Αριζόνα τείνουν να έχουν μέλη με ταυτόσημες πολιτικές φιλοσοφίες, όπως φαίνεται και από το γεγονός (βλέπε κάτω) ότι υπάρχει παρόμοια αναλογία μεταξύ των 2 κομμάτων. Αυτό δημιουργεί, ουσιαστικά, ένα "μονοθάλαμο-δύο βουλών" νομοθετικό σώμα. Κατόπιν τις γενικές εκλογές του 2020, το Ρεπουμπλικανικό Κόμμα ελεγχει αμφότερα τα σώματα του Νομοθετικού Σώματος της Αριζόνα, με πλεονέκτημα επί του Δημοκρατικού Κόμματος 16-14 στη Γερουσία και 31-29 στη Βουλή.Στις γενικές εκλογές της 3ης Νοεμβρίου 2010, το Δημοκρατικό Κόμμα κέρδισε 1 έδρα στη Γερουσία της Αριζόνα, ενώ η σύνθεση της Βουλής παρέμεινε ίδια.Η κατανομή των αντιπροσώπων στο Νομοθετικό Σώμα της Αριζόνα είναι σήμερα ως ακολούθως: Γερουσία: 16 Ρεπουμπλικανοί, 14 Δημοκρατικοί Βουλή των Αντιπροσώπων: 31 Ρεπουμπλικανοί, 29 Δημοκρατικοί Υπηρετώντας διετείς θητείες, αμφότεροι οι Γερουσιαστές και οι Αντιπρόσωποι υπόκεινται στα όρια θητείας. Τα μέλη μπορούν υπηρετήσουν μόνο τέσσερις συνεχείς θητείες (ή οκτώ έτη) σε κάθε σώμα. Αφότου φθάσουν το όριο, τα πρώην μέλη είναι επανεκλέξιμα μετά από δύο έτη. Τα μέλη που περιορίζονται από την θητεία σε ένα σώμα συχνά αναζητούν και επιτυγχάνουν εκλογή στο άλλο σώμα (π.χ. Ράσσελ Πηρς). Πολιτειακό Καπιτώλιο της Αριζόνα Βουλή των Αντιπροσώπων της Αριζόνα Γερουσία της Αριζόνα Επίσημη ιστοσελίδα
Ιωσήφ της Γκουαστάλα

O Ιωσήφ, ιταλ. Giuseppe, (20 Μαρτίου 1690 – 16 Αυγούστου 1746) από τον Οίκο των Γκοντζάγκα, ήταν δούκας της Γκουαστάλα (1729-1746), ο τελευταίος από τον Οίκο των Γκοντζάγκα.

 Ήταν ο δευτερότοκος γιος του Βικέντιου δούκα της Γκουαστάλα και της Μαρίας-Βικτορίας Γκοντζάγκα, κόρης του Φερράντε Γ΄ δούκα της Γκουαστάλα. Αδελφή του ήταν η Ελεονώρα-Λουίζα, σύζυγος του Φραγκίσκου-Μαρία των Μεδίκων.Το 1714 απεβίωσε ο πατέρας του και τον διαδέχθηκε ο μεγαλύτερος αδελφός του Αντώνιος-Φερδινάνδος ως δούκας της Γκουαστάλα, που όμως απεβίωσε το 1729 άτεκνος. Έτσι τον διαδέχθηκε ο Ιωσήφ ως δούκας της Γκουαστάλα. Κατά τη διάρκεια του Πολέμου της Πολωνικής Διαδοχής το δουκάτο του κατελήφθη από τους Γάλλους (1734-38). Το 1746 ο Ιωσήφ απεβίωσε άτεκνος. Η Ιταλία ήταν πάλι πεδίο πολέμων, αυτή τη φορά του Πολέμου για την Αυστριακή Διαδοχή (1700-1748) και η Αυστρία, ως επικυρίαρχος του δουκάτου, το κατέλαβε (1746-48). Δύο έτη μετά, η Συνθήκη της Αίξ-Λα-Σαπέλ, συγχώνευσε το δουκάτο με το δουκάτο της Πάρμας και Πλακεντίας, τα οποία αποδόθηκαν στον Κάρολο Γ΄, μετέπειτα βασιλιά της Ισπανίας. Νυμφεύτηκε την Ελεονώρα του Σλέσβιχ-Χόλσταϊν, κόρη του Λεοπόλδου δούκα του Σλέσβιχ-Χόλσταϊν-Σόντερμπουργκ-Βήζενμπουργκ Δεν απέκτησε απογόνους. Marek, Miroslav. «Genealogy euweb». Genealogy.EU.
Μαχαγιάνα

Μαχαγιάνα (Μεγάλο όχημα) είναι ένας από τους δύο μεγάλους κλάδους του Βουδισμού που διαδόθηκε κυρίως στο Θιβέτ, την Κίνα και την Ιαπωνία. Ο άλλος κλάδος είναι ο Τεραβάντα. Γενικά οι οπαδοί αυτής της σχολής, καλούμενοι "Μποντισάτβας" αγωνίζονται όχι τόσο για τους εαυτούς τους να φθάσουν στη Νιρβάνα όσο για να σώσουν χιλιάδες άλλους συνανθρώπους τους.

 Η σχολή Μαχαγιάνα ξεκίνησε τον 1ο αι. Π.Κ.Ε. ως περαιτέρω ανάπτυξη της εξέγερσης Μαχασάνγκα όπως έχει μείνει στην ιστορία του Βουδισμού. Η φιλελεύθερη στάση της σχολής απέναντι στη μοναστική παράδοση επέτρεψε στη λαϊκή κοινότητα για να έχει μια μεγαλύτερη φωνή στη φύση του Βουδισμού, καθώς οι απλούστερες ανάγκες του κοινού λαού ταίριαζαν περισσότερο στη διδασκαλία των Μαχαγιανιστών. Για παράδειγμα, οι πιστοί είχαν συνηθίσει το πολυπληθές πάνθεο του Ινδουϊσμού και της ηρωικής παράδοσης. Έτσι ήλθε σε ύπαρξη η Τρικάγια (Trikaya) το δόγμα των τριών σωμάτων: Ο Βούδας άλλαξε φύση. Δεν ήταν πια ένας άνθρωπος που αφυπνίστηκε στη φώτιση, αλλά αντιπροσωπευόταν από διάφορους θεϊκούς Βούδες όπως και από το ίδιο το Ντάρμα, Σουνυάτα (κενό) ή τον Βουδικό Νου, ανάλογα με την ερμηνεία. Σημαντικότερη, εντούτοις, ήταν η αυξανόμενη σημασία των Μποντ(χ)ισάτβα (Bodhisattva). Ο Μποντισάτβα είναι εκείνος που έχει επιτύχει τη φώτιση, αλλά που επιλέγει να παραμείνει σε αυτόν τον κόσμο της πλάνης ή Σαμσάρα (Samsara) προκειμένου να οδηγήσει και άλλους στη φώτιση. Μοιάζει πολύ με τον άγιο, ένας πνευματικός ήρωας τον οποίο θαυμάζουν και στον οποίο απευθύνονται οι απλοί άνθρωποι. Μαζί με τις νέες ιδέες ήρθαν και νέες γραφές. Αποκαλούνται επίσης Σούτρα, και αποδίδονται συχνά στον ίδιο τον Βούδα, ενίοτε ως ιδιαίτερες διδασκαλίες τις οποίες θεωρούσε υποτίθεται ο Βούδας πολύ δύσκολες για τους αρχικούς ακροατές του και για αυτό έμειναν κρυμμένες έως ότου ωριμάσει ο καρπός της διδασκαλίας στις συνειδήσεις των ανθρώπων. Οι σημαντικότερες από αυτές τις σούτρα είναι: Πρατζναπαραμίτα σούτρα ή Τελειοποίηση της Σοφίας. Σουντάρμα-πουνταρίκα σούτρα ή Λευκός Λωτός του αληθινού Ντάρμα. Βιμαλακρίτι-νιρντέσα ή Έκθεση του Βιμαλακρίτι. Σουρανγκάμα-σαμάντι ή Σούτρα του Ήρωα Σουκχαβάτι-βυούχα ή Σούτρα της Αγνής Γης Snelling, J., The Buddhist Handbook, Inner Traditions,(Rochester, 1991) The Encyclopedia of Eastern Philosophy and Religion, Shambhala, (Boston, 1994) The Encyclopaedia Britannica, Chicago(1998) Γρηγόριος Ζιάκας, Ιστορία των θρησκευμάτων,τομ.Α΄ Τα Ινδικά θρησκεύματα, εκδ. Π.Πουρναράς, Θεσσ/ίκη, 1986, σελ. 333-334 "Νεώτερον Εγκυκλοπαιδικόν Λεξικόν Ηλίου" τομ.13ος, σελ.133
Αναμπέλα της Σκωτίας

Η Ανναμπέλλα της Σκωτίας (περί το 1436 – 1509) ήταν η μικρότερη κόρη και παιδί του Ιακώβου Α΄ της Σκωτίας και της Τζόαν Μπώφορτ. Η Ανναμπέλλα πήρε το όνομα της από την γιαγιά της Ανναμπέλλα Ντράμοντ, οι μεγαλύτερες αδελφές της ήταν οι: Μαργαρίτα της Σκωτίας, Δελφίνη της Γαλλίας, Ισαβέλλα της Σκωτίας, Δούκισσα της Βρετάνης, Ελεονώρα Στιούαρτ, Μαρία Στιούαρτ, Κόμισσα του Μπάκαν και η Τζόαν Στιούαρτ, Κόμισσα του Μόρτον, αδελφοί της ήταν ο Ιάκωβος Β΄ της Σκωτίας και ο Αλέξανδρος που πέθανε σε βρεφική ηλικία.

 Ο πρώτος σύζυγος της ήταν ο Λουδοβίκος της Γενεύης (1447), το ζεύγος χώρισε αργότερα (1458) και ο γάμος ακυρώθηκε από αίτημα του Καρόλου Ζ΄ της Γαλλίας. Η Ανναμπέλλα επέστρεψε στην Σκωτία και παντρεύτηκε σε δεύτερο γάμο τον Τζορτζ Γκόρντον, 2ο Κόμη του Χάντλυ, το ζεύγος ωστόσο χώρισε ξανά (1471) λόγω της τρίτου ή τέταρτου βαθμού συγγένεια που είχε η Ανναμπέλλα με την πρώτη σύζυγο του Ελίζαμπεθ Ντάνμπαρ, 8η Κόμισσα του Μάρεϋ. Η Ανναμπέλλα της Σκωτίας και ο δεύτερος σύζυγος της Τζορτζ Γκόρντον, 2ος Κόμης του Χάντλυ, απέκτησαν: Λαίδη Ιζαμπέλλα Γκόρντον Αλεξάντερ Γκόρντον, 3ος Κόμης του ΧάντλυΗ Ανναμπέλλα πολύ πιθανό να είχε άλλα τέσσερα παιδιά αλλά αυτό δεν έχει επιβεβαιωθεί. Ο Λόρδος Μπάυρον διεκδικεί την καταγωγή του από την Ανναμπέλλα μέσω της μητέρας του Κάθριν που ήταν κόρη του Τζορτζ Γκόρντον, 12ου Λόρδου του Γκάιτ, ο Μπάυρον γράφει: "Η Ανναμπέλλα και ο δεύτερος κόμης του Χάντλυ άφησαν τέσσερις γιους, ο τρίτος Σερ Ουίλλιαμ Γκόρντον είναι ένας από τους προπάτορες μου". McAndrew, Bruce A. (2006). Scotland's Historic Heraldry Μάρτζορι Μπρους, πριγκίπισσα της Σκωτίας
Παγκόσμιο Πρωτάθλημα Κλειστού Στίβου

Το Παγκόσμιο Πρωτάθλημα Κλειστού Στίβου είναι μια διοργάνωση κλειστού στίβου, που διοργανώνεται από τη Διεθνή Ένωση Ομοσπονδιών Κλασικού Αθλητισμού, και διοργανώνεται κάθε δύο χρόνια, από το 1985.

 Μαρία Μουτόλα – 800 μέτρα γυναικών Ναταλία Ναζάροβα - 400 μέτρα γυναικών Ιβάν Πεδρόσο (CUB) – Άλμα εις μήκος ανδρών Στέφκα Κοσταντίνοβα (BUL) – Άλμα εις ύψος γυναικών Χαϊλέ Γκεμπρεσελασιέ (ETH) – 1500, 3000 μέτρα ανδρών / Σεργκέι Μπούμπκα (USR) / (UKR) – Άλμα επί κοντώ ανδρών Χαβιέρ Σοτομαγιόρ (CUB) – Άλμα εις ύψος ανδρών Στέφαν Χολμ (SWE) – Άλμα εις ύψος ανδρών Μεσερέτ Ντεφάρ (ETH) – 3.000 μέτρα γυναικών Μικαίλ Στσένικοφ (RUS) – 5.000 μέτρα βάδην ανδρών Διεθνής Ένωση Ομοσπονδιών Κλασσικού Αθλητισμού
Δημήτρης Πετκάκης

Ο Δημήτρης Πετκάκης (γεν. στις 1 Αυγούστου 1983 στη Θεσσαλονίκη) είναι Έλληνας ποδοσφαιριστής που αγωνίζεται στην Ειρηνούπολη. Έχει ύψος 1,78 μ. και αγωνίζεται ως αμυντικός.

 Γεννήθηκε στη Θεσσαλονίκη και πρωτόπαιξε ποδόσφαιρο στους Αμπελοκήπους το 2000-01. Συνέχισε σε υψηλότερο επίπεδο στην Καλαμαριά για τέσσερις σεζόν, στη Βέροια για δύο και στην Καβάλα για τρεις. Το καλοκαίρι του 2011 πήρε μεταγραφή στον Πανιώνιο ώστε μετά από 1 χρόνο περίπου να μετακομίσει στον Ολυμπιακό Βόλου. Αφιέρωμα στη Σούπερ Λίγκα 2010-11, "SportDay" (27-8-2010). Στατιστικά σεζόν 2010-11 Αρχειοθετήθηκε 2011-09-02 στο Wayback Machine.. Στατιστικά σεζόν 2011-12 Αρχειοθετήθηκε 2012-05-02 στο Wayback Machine..
Απόστολος Κοκμάδης

Ο Απόστολος Κοκμάδης (Ξάνθη, 1919 - 2012) (ή Αποστόλης) ήταν Έλληνας στρατιωτικός και αντιστασιακός. Πολέμησε με τον Ελληνικό Στρατό ενάντια στην Γερμανική εισβολή το 1941, στις τάξεις του ΕΛΑΣ ως διοικητής λόχου. Αιχμαλωτίστηκε στα Δεκεμβριανά από τους Βρετανούς αλλά απελευθερώθηκε και πολέμησε και με τον Δημοκρατικό Στρατό Ελλάδας τον καιρό του εμφυλίου πολέμου. Επέστρεψε στην Ελλάδα το 1989.

 Ο Απόστολος Κοκμάδης γεννήθηκε το 1919 στην Ξάνθη, ο πατέρας του ήταν φαρμακοποιός. Αποφοίτησε από τη σχολή Ευελπίδων τον Αύγουστο του 1940 ως ανθυπολοχαγός πυροβολικού. Κατά την Γερμανική εισβολή πολέμησε ως διοικητής πυροβολαρχίας στη περιοχή Κλεισούρας. Το Φθινόπωρο του 1941 γράφτηκε στο Πολυτεχνείο, στη σχολή Πολιτικών Μηχανικών. Το καλοκαίρι του 1943 συμμετείχε σε μια οργάνωση μαζί με τον Μερκούρη και τον συνδικαλιστή Κώστα Σπέρα. Στα τέλη Αυγούστου έγινε προσπάθεια για τη δημιουργία ομάδας ανταρτών στη περιοχή της Μάνδρας Αττικής. Πριν από την δημιουργία της ομάδας, τον συνέλαβε η οργάνωση του ΕΑΜ και τον προώθησε αιχμάλωτο στη περιοχή της Πάρνηθας. Μετά από συνάντηση του με παλιούς συμμαθητές (Ευέλπιδες) προσχώρησε στον ΕΛΑΣ. Στα τέλη του 1943 έγινε και μέλος του ΚΚΕ. Στον ΕΛΑΣ τοποθετήθηκε διοικητής του 2ου Λόχου του Ι/34 Τάγματος Αττικής. Περιγράφεται ως ικανότατος λοχαγός με άριστες επιτελικές και επιχειρησιακές γνώσεις και από τους ανωτέρους του αλλά και από τους κατωτέρους του στον ΕΛΑΣ. Ως επικεφαλής τιμητικού αγήματος του "ορεινού" ΕΛΑΣ του 34ού συντάγματος εισήλθε στην Αθήνα μαζί με 34 μαχητές όπου παρέλασε με το άγημα του στους εορτασμούς της Απελευθέρωσης, στην υποδοχή του πρωθυπουργού Γεωργίου Παππανδρέου καθώς και στον εορτασμό της 28ής Οκτώβρη 1944. Ήταν και το μοναδικό τμήμα του ΕΛΑΣ στο οποίο επιτράπηκε να εισέλθει στην πρωτεύουσα. Στα Δεκεμβριανά πολέμησε με το 1/34 τάγμα πεζικού το οποίο αιχμαλωτίστηκε από τους Βρετανούς στα Τουρκοβούνια. Ως αξιωματικός που συμμετείχε στον ΕΛΑΣ τέθηκε «εκτός υπηρεσίας», βγήκε στη παρανομία και προσχώρησε στον Δημοκρατικό Στρατό το 1947. Στον Δημοκρατικό Στρατό έφτασε στον βαθμό του αντισυνταγματάρχη και του διοικητή Μοίρας Πυροβολικού ενώ διετέλεσε εκπαιδευτής στη Σχολή Αξιωματικών Πυροβολικού. Μετά την ήττα του Δημοκρατικού στρατού έζησε στη σημερινή Ρωσία όπου και σπούδασε μηχανολόγος μηχανικός με ειδίκευση στο Φυσικό αέριο. Επέστρεψε στην Ελλάδα το 1989 μαζί με την γυναίκα του και τα δύο παιδιά του. Πέθανε το 2012 . Ήταν συνταγματάρχης ΠΒ ε.α. Μόνιμοι Αξιωματικοί στον ΕΛΑΣ,οικειοθελώς ή εξ ανάγκης εκδόσεις Αλφειός σελ 413-431.
Henkel

Η Henkel AG & Company KGaA είναι γερμανική εταιρεία χημικών και καταναλωτικών αγαθών που εδρεύει στο Ντίσελντορφ και ιδρύθηκε το 1876. Είναι μια πολυεθνική εταιρεία που δραστηριοποιείται τόσο στον καταναλωτικό όσο και στον βιομηχανικό τομέα. Η εταιρεία DAX 30, που ιδρύθηκε το 1876, είναι οργανωμένη σε τρεις επιχειρησιακές μονάδες παγκοσμίως (πλυντήριο & οικιακή φροντίδα, φροντίδα ομορφιάς, συγκολλητικές τεχνολογίες) και είναι γνωστή για μάρκες όπως Loctite, Persil και Fa, μεταξύ άλλων. Κατά το οικονομικό έτος 2016, η Henkel ανακοίνωσε πωλήσεις 18,7 δισ. Ευρώ και λειτουργικό κέρδος 3,122 δισ. Ευρώ. Περισσότερο από το 80% των 51.350 υπαλλήλων της εργάζεται εκτός Γερμανίας.

 Η εταιρεία ιδρύθηκε το 1876 στο Άαχεν ως Henkel & Cie από τον Fritz Henkel (έναν 28χρονο έμπορο που ενδιαφέρεται για την επιστήμη) και δύο ακόμη συνεργάτες. Πώλησαν το πρώτο του προϊόν, "Universalwaschmittel", ένα απορρυπαντικό που βασίζεται σε πυριτικό άλας. Το 1878, για να επωφεληθεί από τις καλύτερες συγκοινωνιακές συνδέσεις και τις ευκαιρίες πώλησης, η Henkel μετεγκαταστάθηκε στην Ντίσελντορφ στον Ρήνο (η σημερινή της τοποθεσία). Το Ντίσελντορφ ήταν η πύλη προς την περιοχή του Ρουρ, η οποία έγινε η σημαντικότερη βιομηχανική περιοχή της Γερμανικής Αυτοκρατορίας από τον 19ο αιώνα και μετά. Εκείνη τη χρονιά, εμφανίστηκε το πρώτο γερμανικό απορρυπαντικό εμπορικού σήματος: η Bleich-Soda της Henkel, μια οικονομικά προσιτή τιμή που παρέχεται σε ανθεκτικές χάρτινες σακούλες. Κατασκευάστηκε από ύαλο και σόδα, ήταν το αποτέλεσμα της έρευνας του Fritz Henkel. Η σόδα λήφθηκε από τη Matthes & Weber στο Duisburg (η Henkel αγόρασε την εταιρεία αυτή το 1917 και την πώλησε το 1994). Το 1879, ο Fritz Henkel εισήλθε ως μοναδικός ιδιοκτήτης στο μητρώο εταιρειών. Οι πωλήσεις της Bleaching Soda της Henkel αυξήθηκαν τόσο γρήγορα ώστε μέσα σε ένα χρόνο το εργοστάσιο που ενοικιάστηκε στην Schützenstraße στο Ντίσελντορφ ήταν ανίκανο να καλύψει τη ζήτηση. Η Fritz Henkel αποφάσισε να κατασκευάσει το δικό της εργοστάσιο με σιδηροδρομική σύνδεση. Το 1883, για να βελτιώσει τη ρευστότητα και να αξιοποιήσει καλύτερα το προσωπικό πωλήσεων της εταιρείας, ο Fritz Henkel αποφάσισε να πουλήσει εμπορεύματα εκτός από τα απορρυπαντικά του. Οι πωλήσεις ξεκίνησαν το 1884. Το φάσμα περιελάμβανε το χρωματιστικό ultramarine, το γυαλιστερό άμυλο, το υγρό καθαριστικό, το βάζο για τον καθαρισμό, το εκχύλισμα βοδινού και το μπαχαρικό. Πολύ σύντομα η Henkel ανέπτυξε τη διεθνή παρουσία της - το 1886, η Henkel άνοιξε το πρώτο διεθνές γραφείο πωλήσεων στην Αυστρία. Ο Carl Pathe είχε πάει στη Βιέννη ως εκπρόσωπος το προηγούμενο έτος. Το 1893, η Henkel καθιέρωσε τους πρώτους επιχειρηματικούς δεσμούς της με την Αγγλία και την Ιταλία. Μερικά γνωστά προϊόντα της Henkel είναι τα απορρυπαντικά Persil και Dixan, το σαμπουάν Fa και η κόλλα Pritt.
Μάθιου Γκρέι Γκάμπλερ

Ο Μάθιου Γκρέι Γκάμπλερ (Matthew Gray Gubler, 9 Μαρτίου 1980) είναι Αμερικανός ηθοποιός, σκηνοθέτης, μοντέλο και ζωγράφος. Είναι περισσότερο γνωστός για τον ρόλο του ως εγκληματολόγος Dr. Σπένσερ Ριντ στην τηλεοπτική σειρά του CBS Criminal Minds (2005-σήμερα), στην οποία έχει σκηνοθετήσει έντεκα επεισόδια. Ο Γκάμπλερ έχει εμφανιστεί στις ταινίες The Life Aquatic with Steve Zissou, (500) Days of Summer, Life After Beth, Suburban Gothic, Newness και ως η φωνή του Σάιμον στο Alvin and the Chipmunks και στις τρεις συνέχειές του.

 Ο Γκάμπλερ γεννήθηκε στο Λας Βέγκας της Νεβάδα και είναι ο γιος της Μέριλυν, σύμβουλου πολιτικών, και του Τζον Γκάμπλερ, δικηγόρου. Αποφοίτησε από την Ακαδημία Διεθνών Σπουδών του Λας Βέγκας, όπου ειδικεύτηκε στην υποκριτική, εξαιτίας του ότι η σχολή αυτή δεν παρείχε σπουδές στην πρώτη του επιλογή που ήταν η σκηνοθεσία. Είναι απόφοιτος του τμήματος τεχνών του Πανεπιστημίου της Νέας Υόρκης, όπου ειδικεύτηκε στην σκηνοθεσία. Ο Γκάμπλερ μοιράζει τον χρόνο του μεταξύ του Λος Άντζελες, του Λας Βέγκας και της Νέας Υόρκης. Το 2009, ο Γκάμπλερ στραμπούληξε το πόδι του ενώ χόρευε. Ακολούθησαν τρεις χειρουργικές επεμβάσεις και χρησιμοποίησε ένα μπαστούνι για σχεδόν έναν χρόνο. Στις 27 Οκτωβρίου 2014, ο Γκάμπλερ έγινε κουμπάρος στον γάμο της συμπρωταγωνίστριάς του στο Criminal Minds Paget Brewster και του Steve Damstra, στις 29 Νοεμβρίου 2014.
BBC Nepali

Το BBC Nepali είναι ραδιοφωνικός σταθμός του BBC World Service. Ο σταθμός εκπέμπει στη Νεπαλεζική γλώσσα στην περιοχή του Νεπάλ. Ο σταθμός εκπέμπει στα μακρά, στα μεσαία και στα βραχέα κύματα καθώς και στο διαδίκτυο.

 Ο σταθμός ξεκίνησε να εκπέμπει στις 7 Ιουνίου του 1969, με ένα εβδομαδιαίο πρόγραμμα. Τα πρώτα χρόνια το πρόγραμμα του σταθμού γινόταν από μαθητές της Νεπαλεζικής γλώσσας, οι οποίοι έμεναν στο Ηνωμένο Βασίλειο. Ο πρώτος εκφωνητής ήταν ο Puran Agrawal. Στα τέλη της δεκαετίας του 1970 το πρόγραμμα του σταθμού έκπεμπε 5 ημέρες την εβδομάδα και αργότερα έγινε 7 ημέρες την εβδομάδα. Το πρόγραμμα του σταθμού περιλαμβάνει ειδησεογραφικές εκπομπές. Επίσημη Ιστοσελίδα Ακούστε ζωντανά Αρχειοθετήθηκε 2013-07-28 στο Wayback Machine.
Η δύναμη της αγάπης

Η δύναμη της αγάπης (Ισπανικά: La fuerza del amor) είναι τηλενουβέλα μεξικάνικης παραγωγής του 1990.Πρωταγωνιστούν Αλφρέδο Αδάμε, Γκαμπριέλα Χάσελ, Ερνέστο Γκόμες Κρους και Εδουάρδο Παλόμο.

 Ο Φελίπε, ο Μάρκος και ο Κάρλος είναι τρεις νέοι και ενθουσιώδεις φοιτητές ιατρικής, φτάνοντας σε ένα χαμένο χωριό της Πατσούκα με την πρόθεση να εξασκηθούν εκεί. Αλλά κατά την άφιξη, βρίσκουν μια έντονη απόρριψη από τους ανθρώπους, αφού όλοι βασίζονται τυφλά στον Δον Τορίνο, τον γιατρό της περιοχής, ο οποίος στην πραγματικότητα εκμεταλλεύτηκε την εμπιστοσύνη των ανθρώπων για να τους χειριστεί κατά τη βούληση του. Η δύναμη της αγάπης στην IMDb
Ιμπραήμ Πασάς

Ο Ιμπραήμ Πασάς (إبراهيم باشا στα αραβικά, Καβάλα ή Νικηφόρος Δράμας (4 Μαρτίου 1789 - 10 Νοεμβρίου 1848) ήταν βαλής και μη αναγνωρισμένος Χεδίβης της Αιγύπτου και στρατιωτικός.

 Γεννήθηκε στην Καβάλα, ή κατά μερικούς ιστορικούς στο χωριό Νουσρατλί (σημ. Νικηφόρος) της Δράμας, όπου η οικογένεια του είχε βρει προσωρινό καταφύγιο, κατά τη διάρκεια μιας μεγάλης επιδημίας πανώλης που είχε ξεσπάσει στην Καβάλα. Ήταν κατά πάσα πιθανότητα γιος του χεδίβη Μεχμέτ Αλή, αν και μερικοί υποστηρίζουν ότι ήταν θετός γιος του, και κάποιας χριστιανής, χήρας του Τουρματζή. Παντρεύτηκε την αιχμάλωτη εγγονή του Θ. Ταμπακόπουλου. Το 1818 κατέλαβε την πρωτεύουσα των Ουαχαμπιτών, Ντιρίγια, και αιχμαλώτισε τον αρχηγό τους, Αμπντουλάχ. Τότε ο Σουλτάνος τον ονόμασε Πασά της Μέκκας και βεζίρη με τρεις Ιππουρίδες. Στη συνέχεια εγκαταστάθηκε στο Κάιρο, όπου ξεκίνησε την αναδιοργάνωση του στρατού και του ναυτικού σύμφωνα με ευρωπαϊκά πρότυπα. Το 1821-1822 έλαβε μέρος στην εκστρατεία στο Σουδάν. Το 1824, κατά τη διάρκεια της ελληνικής επανάστασης, στάλθηκε από τον πατέρα του στην Πελοπόννησο για να βοηθήσει τους Οθωμανούς, επικεφαλής στρατιάς Αιγυπτίων που έφτασε να αριθμεί τουλάχιστον 35.000 άνδρες. Αφού πρώτα στάθμευσε στην Κρήτη, τον Φεβρουάριο του 1825, αποβιβάστηκε στον Μωριά. Κυρίευσε αρχικά την Τρίπολη και το Ναυαρίνο, ωστόσο η επίθεσή του τον Ιούνιο στους Μύλους Αργολίδας αποκρούστηκε από τον Δημήτριο Υψηλάντη. Το 1826 κατέλαβε το Μεσολόγγι και το 1828, και αφού ο στόλος του είχε καταστραφεί στο Ναυαρίνο, αποχώρησε από την Ελλάδα μετά την παρέμβαση των Γάλλων με την Εκστρατεία του Μωριά. Κατά την εκστρατεία αυτή προκάλεσε μεγάλες καταστροφές στην Πελοπόννησο, πυρπολώντας οικισμούς, κόβοντας ελιές, οπωροφόρα δένδρα και καλώντας τον πληθυσμό να προσκυνήσει (Κοτσώνης, σ. 486). Το 1831 στράφηκε εναντίον της Οθωμανικής Αυτοκρατορίας. Κατέλαβε πόλεις της Συρίας και τον επόμενο χρόνο κατατρόπωσε τον οθωμανικό στρατό στο Ικόνιο. Ύστερα από παρέμβαση όμως της Ρωσίας, σταμάτησε την προέλασή του στην Κωνσταντινούπολη. Το 1839 έγιναν ξανά εχθροπραξίες μεταξύ των δύο χωρών, που είχαν σαν αποτέλεσμα την ήττα των Οθωμανών στο Νεζίπ. Απεβίωσε στις 10 Νοεμβρίου του 1848 στο Κάιρο από φυματίωση. Μιχαήλ Γιοτσαλίτης, «Ολίγα περί της κατά Κυνουρίας κατ' Ιούλιον 1826 επιδρομής Ιμβραήμ», Δελτίον της Ιστορικής και Εθνολογικής Εταιρείας της Ελλάδος, τομ. Ζ, σελ. 155-161. Μιχαήλ Β. Σακελλαρίου, Η απόβαση του Ιμπραήμ στην Πελοπόννησο καταλύτης για την αποδιοργάνωση της Ελληνικής Επανάστασης 24 Φεβρουαρίου - 23 Μαΐου 1825, εκδ. Πανεπιστημιακές Εκδόσεις Κρήτης, 2012.
459 Σίγκνε

Η Σίγκνε (Signe) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,44. Ανακαλύφθηκε το 1900 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομα μιας μορφής της Νορμανδικής μυθολογίας.

 Η μέση διάμετρος της Σίγκνε εκτιμάται σε 29,3 χιλιόμετρα (από δεδομένα του IRAS), ενώ η μάζα της εκτιμάται σε 26,4 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι S (λιθώδης), ενώ το άλβεδό της είναι 0,137 (από δεδομένα του IRAS). Η Σίγκνε περιστρέφεται γύρω από τον εαυτό της μία φορά κάθε 6 ώρες και 23 λεπτά. Η μέση θερμοκρασία στην επιφάνειά της εκτιμάται σε 100 ως 105 περίπου βαθμούς Κελσίου κάτω από το μηδέν. Τροχιά από το JPL (Java) / Εφημερίδα
Κριστιάν Μπρυλς

Ο Κριστιάν Μπρυλς είναι Βέλγος ποδοσφαιριστής γεννημένος στις 30 Σεπτεμβρίου 1989 στο Μαλμεντί. Κατάγεται από γερμανόφωνη βελγική οικογένεια, ωστόσο γνωρίζει, επίσης, να ομιλεί ολλανδικά και γαλλικά. Υπό την μορφή δανεικού από την ομάδα της Γάνδης, αγωνίζεται αυτό τον καιρό για λογαριασμό της ΟΖΚ Νις. Αγωνίζεται στην θέση του επιθετικού μέσου.

 Ο Κριστιάν Μπρυλς ξεκίνησε την καριέρα του από την ΚΑΣ Έουπεν, ομάδα της δεύτερης κατηγορίας Βελγίου. Τον ίδιο καιρό παρακολουθούσε μαθήματα επαγγελματικής κατάρτισης για να εργαστεί μελλοντικά ως ξυλουργός. Το 2008, εντάχθηκε στην ολλανδική ΜΦΦ Μάαστριχτ, η οποία αγωνιζόταν στην δεύτερη κατηγορία Ολλανδίας. Το 2010, υπέγραψε συμβόλαιο συνεργασίας με την ΚΦΚ Βέστερλο, ομάδα με την οποία και αγωνίστηκε για πρώτη φορά στην καριέρα του στην πρώτη κατηγορία Βελγίου. Έπειτα, το 2011, μεταγράφηκε στην Γάνδη, επίσης ομάδα της πρώτης κατηγορίας Βελγίου. Βραβεύτηκε, το 2011, ως ο καλύτερος νεαρός παίκτης του βελγικού πρωταθλήματος. Το 2013, εγκατέλειψε εκ νέου την γενέθλιο χώρα του και υπέγραψε συμβόλαιο συνεργασίας, ως δανεικός, με την ΟΖΚ Νις, για διάρκεια ενός έτους με οψιόν αγοράς. Αν και ηλικίας, μόλις, 23 ετών, πρόκειται για την 6η συνολικά ομάδα στην καριέρα του. Ο Μπρυλς δεν άργησε να καταφέρει να προσαρμοστεί στη νέα του ομάδα. Στις 15 Σεπτεμβρίου 2013, αυτός που ήταν γνωστός στους συμπαίκτες του με το παρατσούκλι Tintin, διακρίθηκε στα πλαίσια της αναμέτρησης απέναντι στην Λιλ ΟΣΚ, όπου έδωσε δύο ασίστ για τον Ντάριο Τσβίτανιτς. Την αμέσως επόμενη εβδομάδα, για το ντεμπούτο της ΟΖΚ Νις στη νεόχτιστη Allianz Riviera, νέα έδρα του συλλόγου, σημείωσε το πρώτο του τέρμα στην Λιγκ 1, με κεφαλιά εμπρός σε κενή εστία, δίνοντας ακόμη μία ασίστ, την τρίτη του συνολικά στο πρωτάθλημα, και πάλι στον Τσβίτανιτς. Ιδιαιτέρως γνωστός ως παίκτης στην Jupiler League, αν και άγνωστος αλλού, ο Μπρυλς είχε την ευκαιρία να ξεδιπλώσει το ταλέντο του αγωνιζόμενος στα γαλλικά γήπεδα, με κύριο προσόν την ενέργεια και την δημιουργικότητα που βγάζει στον αγωνιστικό χώρο, όπως έχει περιγράψει ο ίδιος τον εαυτό του, αν και ικανός να είναι εκτός ρυθμός σε ορισμένες αναμετρήσεις, όπως συνέβη σε αναμέτρηση, όπου η ομάδα του γνώρισε την ήττα από την ΦΚ Ναντ, στα πλαίσια της 7ης αγωνιστικής του πρωταθλήματος. Αναμέτρηση στη διάρκεια της οποίας, ο Κλοντ Πυέλ τον αντικατέστησε εσπευσμένα. Στις 18 Οκτωβρίου, έλαβε το βραβείο του "aiglon du mois", ως αποτέλεσμα των πολύ καλών του εμφανίσεων για τον μήνα Σεπτέμβριο από τους οπαδούς του συλλόγου. Christian Brüls Profile at Transfermarkt.de Αρχειοθετήθηκε 2009-03-03 στο Wayback Machine., transfermarkt.de, accessed 17 February 2010. Προφίλ του Κριστιάν Μπρυλς στο footballdatabase.eu.